CELEX: 22012D0196
Language: el
Date: 2012-10-26 00:00:00
Title: Απόφαση της Μεικτής Επιτροπής του ΕΟΧ αριθ. 196/2012, της 26ης Οκτωβρίου 2012 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

24.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 21/44
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 196/2012
   της 26ης Οκτωβρίου 2012
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής καλούμενη «η συμφωνία για τον ΕΟΧ») και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Η απόφαση 2010/11/ΕΕ της Επιτροπής, της 7ης Ιανουαρίου 2010, σχετικά με τις απαιτήσεις ασφάλειας που πρέπει να ικανοποιούν τα ευρωπαϊκά πρότυπα για τις αυτοσυναρμολογούμενες, ασφαλείς για παιδιά, διατάξεις ασφάλισης παραθύρων και μπαλκονοπορτών, σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Η απόφαση 2010/376/ΕΕ της Επιτροπής, της 2ας Ιουλίου 2010, σχετικά με τις προδιαγραφές ασφάλειας που πρέπει να πληρούν τα ευρωπαϊκά πρότυπα για ορισμένα προϊόντα στο περιβάλλον ύπνου των παιδιών σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου (2) πρέπει να ενσωματωθεί στη συμφωνία για τον ΕΟΧ.
            
         
               (3)
            
            
               Η εκτελεστική απόφαση 2012/48/ΕΕ της Επιτροπής, της 26ης Ιανουαρίου 2012, για την παράταση της ισχύος της απόφασης 2009/251/ΕΚ η οποία απαιτεί από τα κράτη μέλη να διασφαλίσουν ότι δεν διατίθενται ούτε είναι διαθέσιμα στην αγορά προϊόντα που περιέχουν το βιοκτόνο φουμαρικό διμεθύλιο (3) πρέπει να ενσωματωθεί στη συμφωνία για τον ΕΟΧ.
            
         
               (4)
            
            
               Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο XIX του παραρτήματος II της συμφωνίας για τον ΕΟΧ τροποποιείται ως εξής:
   
               1)
            
            
               Στο σημείο 3ιδ (απόφαση 2009/251/ΕΚ της Επιτροπής) προστίθεται η ακόλουθη περίπτωση:
               
                           «—
                        
                        
                           
                              32012 D 0048: Εκτελεστική απόφαση 2012/48/ΕΕ της Επιτροπής της 26ης Ιανουαρίου 2012 (ΕΕ L 26 της 28.1.2012, σ. 35).».
                        
                     
         
               2)
            
            
               Μετά το σημείο 3ιδ (απόφαση 2009/251/ΕΚ της Επιτροπής) εισάγονται τα ακόλουθα σημεία:
               
                           «3ιε.
                        
                        
                           
                              32010 D 0011: Απόφαση 2010/11/ΕΕ της Επιτροπής, της 7ης Ιανουαρίου 2010, σχετικά με τις απαιτήσεις ασφάλειας που πρέπει να ικανοποιούν τα ευρωπαϊκά πρότυπα για τις αυτοσυναρμολογούμενες, ασφαλείς για παιδιά, διατάξεις ασφάλισης παραθύρων και μπαλκονοπορτών, σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου (ΕΕ L 4 της 8.1.2010, σ. 91).
                        
                     
                           3ιστ.
                        
                        
                           
                              32010 D 0376: Απόφαση 2010/376/ΕΕ της Επιτροπής, της 2ας Ιουλίου 2010, σχετικά με τις προδιαγραφές ασφάλειας που πρέπει να πληρούν τα ευρωπαϊκά πρότυπα για ορισμένα προϊόντα στο περιβάλλον ύπνου των παιδιών σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου (ΕΕ L 170 της 6.7.2010, σ. 39).».
                        
                     
         Άρθρο 2
   Τα κείμενα των αποφάσεων 2010/11/ΕΕ, 2010/376/ΕΕ και της εκτελεστικής απόφασης 2012/48/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Νοεμβρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και το συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
   
      Βρυξέλλες, 26 Οκτωβρίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
         
      
   
   
      (1)  ΕΕ L 4 της 8.1.2010, σ. 91.
   
      (2)  ΕΕ L 170 της 6.7.2010, σ. 39.
   
      (3)  ΕΕ L 26 της 28.1.2012, σ. 35.
   
      (4)  Δεν έχουν αναφερθεί συνταγματικές απαιτήσεις.